Sabarmati çayı

Sabaramti çayı (, ) — Hindistanın qərb istiqamətində axan əsas çaylarından biri.Water Year Book 2011–12: Mahi, Sabarmati & Other West Flowing Rivers  (PDF). Gandhinagar: Central Water Commission. 2012. p. 14. Çay mənbəyini Racastanın Udaipur mahalında Aravalli sıra dağlarından götürür və cənub-qərb istiqamətində 371 km məsafədə Racastan və Qucaratı keçdikdən sonra Ərəbistan dənizinin Kambey körfəzinə tökülür. Çayın uzunluğu Racastan ərazisində 48 km, Qucarat ərazisində isə 323 km-dir.

 Hövzəsi 
Sabarmati hövzəsinin maksimum uzunluğu 300 km, maksimum eni isə 105 km-dir. Su hövzəsinin ümumi sahəsi 21674 km2-dir. Hövzənin 4124 km2-i Racastan, 18550 km2-i isə Qucarat ərazisinə düşür."Sabarmati River, INDIA" . National River Conservation Directorate.

Racastan ərazisində Sabarmati çayının hövzəsi orta hissədə yerləşir. Çayın hövzəsinin şərqində Banas və Mahi hövzələri, şimalında Luni hövzəsi, qərbində isə Qərbi Banas hövzəsi uzanır. Cənub sərhədləri Quracat əyalətinin sərhədidir. Sabarmati çayının hövzəsi Udaipur, Sirohi, Pali və Dunqarpur bölgələrində genişlənir. Oroqrafik xüsusiyyətinə görə hövzənin qərb hissəsi Aravalli sıra dağlarına məxsus dağlıq ərazilərlə qeyd olunur. Ərazinin şərq hissəsində mülayim şərq yamacı boyu dar allüvial düzənlik uzanır.

 Qolları 
Çayın əsas qolları aşağıdakılardır: Sei, Vakal, Vatrak, Şedhi, Harnav, Quhey, Hathmati, Kari, Meşvo, Mazam və Mohar.

Sabarmati hövzəsində orta illik suyun həcmi 308 m3/nəfərdir və bu beynəlxalq məbləğdən (1545 m3/nəfər) əhəmiyyətli dərəcədə aşağıdır.Integrated Hydrological Data Book  (PDF). New Delhi: Central Water Commission. 2016. p. 1.

 Su anbarları 
Sabarmati çayı və onun qolları üzərində bir neçə su anbarı var. Daroi su anbarı əsas çay üzərində yerləşir. Hatmati su anbarı, Harnav su anbarı və Quhai su anbarı, Əhmədabadda əsas çayın yuxarı hissəsində birləşən qolların üzərində yerləşərkən, Meşvo su anbarı, Meşvo bəndi, Mazam su anbarı və Vatrak su anbarı çayın aşağı hissəsində tökülən qolların üzərində yerləşir. Kambey körfəzində Kalpasar layihəsi planlaşdırılır.

 Qalereya 

 Həmçinin bax 
 Kambey körfəzi
 Tapti çayı

 İstinadlar 

 Xarici keçidlər 
 Sabarmati Basin (Department of Irrigation, Government of Rajasthan) 
 Sustainable water project Sabarmati River Basin 
 Map of Sabarmati Basin 
 Integrated management of the Sabarmati river basin 
 Information about sabarmati riverfront project of Ahmedabad

Kateqoriya:Hindistan çayları